Ehdotus Euroopan parlamentin ja neuvoston direktiiviksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta /* KOM/98/0461 lopull. - COD 98/0253 */



Virallinen lehti nro C 317 , 15/10/1998 s. 0012



Ehdotus Euroopan parlamentin ja neuvoston direktiiviksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta (98/C 317/07) KOM(1998) 461 lopull. - 98/0253(COD) (Komission esittämät 21 päivänä syyskuuta 1998) EUROOPAN PARLAMENTTI JA NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 kohdan ensimmäisen ja kolmannen virkkeen, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että perustamissopimuksen tavoitteiden mukaisesti on toivottavaa edistää luottolaitosten sopusointuista kehitystä koko yhteisössä, erityisesti elektronisen rahan liikkeeseenlaskun osalta, tiettyjen laitosten toiminta rajoittuu pääasiassa elektronisen rahan liikkeeseenlaskuun; elektronisen rahan liikkeeseenlaskijoiden välisen kilpailun vääristymien välttämiseksi, on suotavaa, myös rahapoliittisten toimien soveltamisen kannalta, että nämä laitokset liitetään neuvoston direktiivin 77/780/ETY (1), sellaisena kuin se on muutettuna direktiivillä 96/13/EY (2) ja neuvoston direktiivillä 89/646/ETY (3), soveltamisalaan ottaen kuitenkin huomioon niiden erityisluonne sopivilla erityissäännöksillä, näin ollen on suotavaa, että direktiivin 77/780/ETY 1 artiklassa säädetty luottolaitosten määritelmä ulotetaan näihin laitoksiin, Euroopan parlamentin ja neuvoston direktiivissä 98/. . ./EY, jolla yhteensovitetaan ja yhdenmukaistetaan toiminnan aloittamista ja sen harjoittamista sekä näiden laitosten valvontaa koskevia erityissäännöksiä, ne määritellään elektronisen rahan liikkeeseenlaskijoiksi, OVAT ANTANEET TÄMÄN DIREKTIIVIN: 1 artikla Direktiivin 77/780/ETY 1 artiklan ensimmäinen luetelmakohta korvataan seuraavalla tekstillä: "- `luottolaitoksella` tarkoitetaan a) yritystä, joka liiketoimintanaan vastaanottaa yleisöltä talletuksia ja muita takaisinmaksettavia varoja ja myöntää luottoja omaan lukuunsa; tai b) elektronisen rahan liikkeeseenlaskijaa Euroopan parlamentin ja neuvoston direktiivin 98/. . ./EY tarkoittamassa merkityksessä." 2 artikla Jäsenvaltioiden on toteutettava tämän direktiivin noudattamisen edellyttämät toimenpiteet mahdollisimman pian sen jälkeen kun direktiivi on julkaistu Euroopan yhteisöjen virallisessa lehdessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaus tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL L 322, 17.12.1977, s. 30. (2) EYVL L 66, 16.3.1996, s. 15. (3) EYVL L 386, 30.12.1989, s. 1.